b'\n_START_ARTICLE_\nMeteorit Carlton\n_START_SECTION_\nCaracter\xc3\xadstiques\n_START_PARAGRAPH_\nEl Carlton actualment est\xc3\xa0 classificat com a membre del grup "baix Au, mig-ric Ni", dins del grup IAB. \xc3\x89s un meteorit ric en ferro i n\xc3\xadquel dominat textural i mineral\xc3\xb2gicament pel seu marc octa\xc3\xa8dric. La pres\xc3\xa8ncia de plessita, martensita, traces de l\xc3\xadnies de Neumann i petites agulles de rhabdita donen abundant evid\xc3\xa8ncia que el meteorit va experimentar un important xoc pre-terrestre. Mentre que la schreibersita \xc3\xa9s prou prominent, altres minerals menors com la troilita, el grafit i la haxonita es distribueixen de manera molt desigual._NEWLINE_Al Carlton tamb\xc3\xa9 s\'hi va descobrir un mineral, la chladni\xc3\xafta, un fosfat de sodi, calci i magnesi, descobert en una inclusi\xc3\xb3 rica en clorapatita. La chladni\xc3\xafta \xc3\xa9s un dels diversos fosfats detectats en meteorits de ferro durant les \xc3\xbaltimes d\xc3\xa8cades._NEWLINE_Des del 2000, les peces del Carlton de m\xc3\xa9s de 5 kg es troben al Museu Field d\'Hist\xc3\xb2ria Natural de Chicago i al Museo d\'Hist\xc3\xb2ria Natural de Viena, mentre que diverses parts petites i mitjanes es troben distribu\xc3\xafdes en altres museus.'